  Анжелика Тихонова корреспондент Ижкарын Берш архитекторлэсь нимзэ нуллӥсь урамын выль нылпи сад пуктозы . Со сярысь журналистъёслы ивортӥз кар администрациысь школалэсь азьвыл дышетонъя но визьноданъя управленилэн кивалтӥсез Елена Казакова. Нылпи сад 220 интылы чакламын, коньдонэн ватсаса юрттэт луиз ке, эшшо 500 инты будэтозы. «Туж оскиськом, ватсаса перепрофилированной группаос усьтыны 45 миллион манет коньдон висъямын луоз шуыса. Коньдон висъязы ке, ми эшшо 500 пала интыос усьтом, озьыен, 700-лэсь ятыр интыос чакласьком», — вераз Елена Казакова. Тодэ вайытом, Ижкарын 43 сюрслэсь ятыр пиналъёс нылпи садъёсы ветло. 2016-тӥ арын 11 сюрслэсь трос пиналъёсты нылпи садъёсы басьтӥзы. Тегъёс: Ижкар нылпиос Удмуртия нылписад лэсьтськон  